Bejaarde in haar huis vermoorSurina Kruger (62) is Woensdagaand in haar huis in Elsburg aan die Oos-Rand gewurg, vermoedelik verkrag en toe vermoor. Beeld berig dat nog net ŉ selfoon uit die huis vermis word. Die moordenaars het glo toegang tot die huis gekry deur ŉ tuinhekkie oop te breek waarna hulle die voordeur van Kruger se huis oopgebreek het. Kruger se liggaam is met verskeie sny- en steekwonde op die vloer langs haar slaapkamerdeur gekry. Volgens die berig is Kruger se TV en ander elektriese toerusting nie gesteel nie. Lt. kol. Lungelo Dlamini, ŉ polisiewoordvoerder, sê hulle volg verskeie leidrade op. Volgens Kruger se buurman was sy ŉ verkoopsverteenwoordiger wat gereeld weg van die huis was. Die bure het omstreeks 2:00 Donderdagoggend ŉ veiligheidsmaatskappy gekontak nadat hulle geluide by Kruger se huis gehoor het. Lees meer hier.